**6 клас Домашна работа – 16 учебна седмица**

**Български език**

1. *Моля, прочетете, за да припомните наученото в клас.*

Деепричастието е нелична глаголна форма (образува се от глагол, но не се изменя по лице), която се **образува от сегашната основа на глаголите с наставка *–йки: четейки, играейки, пишейки, казвайки, танцувайки, пеейки***и пр. Не се изменя по род и число и има само една форма.  
 Деепричастието означава винаги действие, което се извършва едновременно с друго действие и от един и същи човек/предмет. Например: ***Председателят връчи*** *наградата,* ***усмихвайки се*** *на учудването, изписано на лицето му. Председателят* върши и двете действия едновременно.  
 Деепричастието не се изменя по род. То притежава особености на глагола и на наречието. В изречението деепричастието служи за обстоятелствено пояснение. Деепричастието винаги може да се замени с изречение, въведено с ***като*:**  *Момчето продължи нагоре по алеята,* ***подсвирквайки си*** *весело с уста. Момчето продължи нагоре по алеята,* ***като  си подсвиркваше*** *весело с уста.*  
 Правописно правило! Отрицателната частица ***не*** се пише **отделно** от деепричастието: ***не можейки, не слушайки, не работейки*.** Изключение от правилото са само думи, които започват с до-: ***недовиждайки, недочувайки*** или деепричастия, произлизащи от основни думи като *нехая* - ***нехаейки.***

1. *Моля направете упражнения 6 и 10 на страница 54 от Работните листове по Български език.*